Diari Oficial de la Generalitat Valenciana


Sumari del DOGV 7785, del 18-05-2016 (2016/3151)

Informació pública de la sentència dictada per la Sección Cinquena de la Sala Tercera del Tribunal Suprem en el recurs de cassació número 8/2447/14 y de la sentència del Tribunal Superior de Justicia de la Comunitat Valenciana dictada en el procedimiento ordinario número 1/215/2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7785

Data del DOGV
:   18-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3151


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la sentència dictada per la Sección Cinquena de la Sala Tercera del Tribunal Suprem en el recurs de cassació número 8/2447/14 y de la sentència del Tribunal Superior de Justicia de la Comunitat Valenciana dictada en el procedimiento ordinario número 1/215/2010. [2016/3151]  
Procediment ordinari número 1/000215/2010-G  
María Dolores Riquelme Cortado, lletrada de l'Administració de Justícia de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, faig saber que en el procediment ordinari amb el número 1/000215/2010-G, interposat per la Conselleria de Medi Ambient, Aigua, Urbanisme i Habitatge contra l'Acord de l'Ajuntament de Cullera, de 28 de gener de 2010, el qual aprova la modificació número 50 del Pla General d'Ordenació Urbana de Cullera, variació de determinats articles de les normes de l'esmentat pla, s'ha dictat resolució en data 1 d'abril de 2016, dictada per la Secció Cinquena de la Sala Tercera del Tribunal Suprem, en el recurs de cassació número 8/2447/2014, la part dispositiva de la qual és, literalment, com segueix:  
  
«Disposem  
1. Rebutjar la sol·licitud d'inadmissibilitat, presentada per l'Ajuntament de Cullera, del recurs contenciós administratiu interposat per l'Administració de la Generalitat Valenciana contra l'Acord del Ple de l'Ajuntament de Cullera, de data 28 de gener de 2010, pel qual s'aprovava definitivament la modificació puntual número 50 del Pla General d'Ordenació Urbana del municipi de Cullera.  
2. Estimar el recurs.  
3. Declarar nul de ple dret l'Acord del Ple de l'Ajuntament de Cullera, de data 28 de gener de 2010, pel qual s'aprovava definitivament la modificació puntual número 50 del Pla General d'Ordenació Urbana del municipi de Cullera en allò que afecta la modificació de l'article 6.38.2.e (zona IND) de les seues normes urbanístiques que, respecte de les zones d'ús industrial, suprimeix la prohibició de l'ús docent, i als extrems de l'acord que tinguen relació amb l'esmentada modificació; i  
4. No efectuar expressa imposició de costes.  
Contra aquesta sentència pot interposar-se un recurs de cassació davant de la Sala Tercera del Tribunal Suprem (art. 86 i ss. LJCA), que haurà de preparar-se en aquesta secció en el termini de [...] dies comptats des de l'endemà de la notificació.  
I quan pertoque, amb un certificat literal d'aquesta sentència, torneu l'expedient administratiu al centre de la seua procedència.  
Aquesta és la nostra sentència, de la qual s'unirà un certificat a les actuacions, que pronunciem, manem i firmem.  
Publicació. L'anterior sentència ha sigut llegida i publicada en el dia d'avui pel magistrat ponent, mentre estava constituït el tribunal en audiència pública, de la qual cosa, com a secretari, done fe, confirmatori de la resolució d'aquesta sala número 000287/2014 la part dispositiva de la qual és, literalment, com segueix:  
?Decidim  
Que rebutgem les causes d'inadmissió al·legades amb la desestimació de tots els motius de cassació invocats, i declarem que no pertoquen els recursos interposats pel procurador Jacobo de Garandillas i Martos, en nom i representació de l'Ajuntament de Cullera, per la procuradora Adela Cano Lantero, en nom i representació de l'entitat mercantil Centro de Educación Sambori, SL, i per la procuradora Rosa María Martínez Virgili, en nom i representació de l'Associació de Pares i Mares d'Alumnes del Centro Infantil Sambori, contra la sentència pronunciada, amb data 26 març de 2014, per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana en el recurs contenciós administratiu 215 de 2010, amb imposició als esmentats recurrents de les costes processals causades fins al límit, pels conceptes de representació i defensa de l'Administració autonòmica compareguda com a recorreguda, de tres mil euros a càrrec de l'Ajuntament de Cullera, d'uns altres tres mil euros amb càrrec a l'entitat Centro de Educación Sambori, SL, i de mil euros a càrrec de l'Associació de Pares i Mares d'Alumnes del Centro Infantil Sambori.  
  
Aquesta és la nostra sentència, que pronunciem, manem i firmem, i en notificar-la a les parts heu de fer-los saber que, en contra, no s'hi pot interposar-se cap recurs ordinari.  
Publicació. L'anterior sentència ha sigut llegida i publicada per Jesús Ernesto Peces Morate, magistrat ponent en aquestes actuacions, de la qual cosa, com a lletrada de l'Administració de Justícia, certifique.-»  
  
Cosa que es fa pública als efectes preceptuats en l'article 72.2, en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 de maig de 2016.- La lletrada de l'Administració de Justícia: María Dolores Riquelme Cortado.